b"\n_START_ARTICLE_\nDecuri\xc3\xb3\n_START_SECTION_\nA la c\xc3\xbaria romana\n_START_PARAGRAPH_\nA Roma, un decuri\xc3\xb3 tamb\xc3\xa9 va ser el cap d\xe2\x80\x99una fam\xc3\xadlia que representava aquesta en la c\xc3\xbaria municipal o senat local, en els municipis. Aquesta instituci\xc3\xb3 es form\xc3\xa0 durant la Rep\xc3\xbablica segons el model del senat de Roma.\n_START_SECTION_\nA l'ex\xc3\xa8rcit rom\xc3\xa0\n_START_PARAGRAPH_\nEl decuri\xc3\xb3 al comen\xc3\xa7ament de la hist\xc3\xb2ria de Roma, era un sotsoficial que manava un grup de deu soldats i duia com a signe del seu rang un pugio o una daga. Si en un comen\xc3\xa7ament el t\xc3\xadtol anava lligat a la divisi\xc3\xb3 en dec\xc3\xbaries, aviat design\xc3\xa0 tan sols els oficials de cavalleria. Durant la rep\xc3\xbablica tenia el mateix grau que un centuri\xc3\xb3, i comandava un turmae de cavalleria (al voltant de 32 genets, despr\xc3\xa9s 43 amb l'emperador Claudi). A l'imperi els decurions dirigien les turmae en unitats auxiliars (ales, cohorts muntades equitata i unitats de gu\xc3\xa0rdia personal equites singulares.\n_START_SECTION_\nA les assemblees municipals\n_START_PARAGRAPH_\nA les prov\xc3\xadncies romanes, els decurions eren membres de les assemblees municipals que s\xe2\x80\x99encarregaven de l\xe2\x80\x99administraci\xc3\xb3 a canvi d\xe2\x80\x99un impost, l\xe2\x80\x99aurum coronarium. No era, per\xc3\xb2, un c\xc3\xa0rrec personal, sin\xc3\xb3 una condici\xc3\xb3 social que hom adquiria per her\xc3\xa8ncia o fortuna i que esdevingu\xc3\xa9 obligat\xc3\xb2ria quan pert\xc3\xa0nyer al consell municipal deix\xc3\xa0 d\xe2\x80\x99\xc3\xa9sser un honor i esdevingu\xc3\xa9 una c\xc3\xa0rrega. Les seves funcions eren semblants a les dels pretors"